הבן אדם
הבן-אדם היה קם כל בוקר מוקדם ; וגם בשישי-שבת ; ואוסף מידע לגבי ; ומחבר לזה שאסף אתמול ; ומוסיף גם משלו (שהמציא לבד ; או לפחות כך הוא זוכר) ; והיה שופך הכל לתוך כלי שקוף ; ובוחש, ומחמם ובוחש ומקרר ; עד שהדבר היה מחליף צבעים ; והיה לו לבן-אדם מכשיר ; ודרכו הוא הסתכל מאוד מאוד מקרוב ; וראה דברים, כל מיני ; וככה שנים, כל מיני, כל מיני ; ולעת זקנה הייתה אפילו פריצת-דרך ; וקרא למחלה על שמו ; והוא מת ; ויש מחלה על שמו; 